En 27-årig mand er natten til fredag blevet overfaldet med knive.

Natten til fredag er en 27-årig mand blevet overfaldet på Ørnevej i Frederikshavn, det skriver Kanal Frederikshavn . Manden har relationer til det kriminelle miljø og blev efter eget udsagn passet op af to mænd, han ikke kender. De tre mænd kom i slagsmål, hvor de to overfaldsmænd trak knive. Den 27-årige mand flygtede fra stedet, men nåede at pådrage sig et snitsår i maven. Søger vidner Ifølge Kanal Frederikshavn vurderer politiet, at motivet for overfaldet er mandens relation til det kriminelle miljø. Politiet søger vidner og opfordrer til at ringe 1-1-4, hvis man har set eller hørt noget. Overfaldsmændene beskrives som yngre mænd - den ene afrikansk af udseende, mens den anden beskrives som lys i huden med sydlandsk udseende.